Diari Oficial de la Generalitat Valenciana


Sumari del DOGV 7176, del 19-12-2013 (2013/12449)

Convocatòria de dues beques de formació arxivística en les Corts.
-----------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/12464


Data del document
:   13-12-2013

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * ajuda pública

Convocatòria de dues beques de formació arxivística en les Corts. [2013/12896]  
De conformitat amb el que hi ha disposat en l'article 34 paràgraf 1, primer, del Reglament de la cambra, la Mesa de les Corts, en la reunió realitzada el dia 13 de desembre de 2013, ha resolt convocar dues beques de formació arxivística relacionada amb l'activitat parlamentària i administrativa i els fons documentals d'aquesta institució, d'acord amb les següents bases:  
  
Primera. Objecte  
Les Corts convoquen dues beques de formació arxivística relacionada amb l'activitat parlamentària i amb els fons documentals d'aquesta institució.  
  
Segona. Condicions  
1. Cadascuna de les beques tindrà una durada de 12 mesos i la quantia total serà de 10.800 euros, que es percebran a l'acabament del mes a raó de 900 euros, amb certificació prèvia del lletrat major, i estaran subjectes a les retencions que pertoque.  
2. Les Corts incorporaran al règim general de la Seguretat Social les persones participants en el programa de formació esmentat, de conformitat amb el que hi ha disposat en el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que hi ha previst en la disposició addicional tercera de la Llei 27/2011, d'1 d'agost, sobre Actualització, Adequació i Modernització del Sistema de la Seguretat Social.  
3. Les Corts contractaran una assegurança d'accidents per a cadascun dels becaris o becàries pel temps de durada de la beca, en el supòsit que no tinguen cobertes aquestes contingències.  
4. En el supòsit de part, la becària tindrà dret a un permís de disset setmanes ininterrompudes, ampliables en cas de part múltiple en dues setmanes més per cada fill o filla a partir del segon. Així mateix, aquest permís s'ampliarà en dues setmanes en el cas de naixement, adopció o acolliment d'un fill o filla amb discapacitat. El període de permís es distribuirà a opció de la interessada, sempre que sis setmanes siguen immediatament posteriors al part. L'aplicació d'aquest permís no modificarà el període de durada de la beca, la qual finalitzarà en la data establerta inicialment.  
5. Les beques seran indivisibles. Seran incompatibles amb qualsevol altra concedida per al mateix període o amb qualsevol classe de treball remunerat.   
6. Les beques podran ser prorrogades, si fóra convenient per al programa de formació i amb l'acceptació prèvia de la persona interessada, per un màxim de 12 mesos, segons les disponibilitats pressupostàries.  
  
7. No podrà participar en la convocatòria qui ja haja gaudit de les beques susdites amb anterioritat, si més no durant un semestre.  
8. La concessió i el gaudi de la beca no suposarà cap vinculació laboral o funcionarial entre el becari o la becària i la cambra. No és aplicable a aquestes beques l'Estatut del personal investigador en formació.  
  
Tercera. Sol·licitants  
1. Podran optar a l'obtenció d'aquestes beques les persones que reunesquen els requisits següents:  
a) Tenir nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals signats per la Unió Europea i ratificats per Espanya, s'aplique la lliure circulació de persones.  
Els aspirants que no tinguen nacionalitat espanyola hauran d'acreditar coneixements suficients de les llengües oficials de la Comunitat Valenciana, aspecte que es podrà verificar en el procés de selecció.  
b) Estar en possessió d'alguna d'aquestes titulacions:  
- Llicenciatura en documentació.   
?Títol superior amb cursos que acrediten preparació teoricopràctica en matèria arxivística. La preparació teoricopràctica mínima que haurà d'acreditar-se serà la d'haver cursat estudis relatius a la matèria indicada durant dues-centes hores lectives.   
- Grau en Informació i Documentació, o   
- Diplomatura en Biblioteconomia i Documentació.  
Els aspirants hauran d'estar en possessió de la llicenciatura, el grau o la diplomatura esmentats al final del termini de presentació de la sol·licitud.  
2. Es valoraran com a mèrits:  
a) Expedient acadèmic, fins un màxim de 4 punts.  
De conformitat amb la nota mitjana global de l'expedient acadèmic obtinguda amb base en l'escala numèrica de 0 a 4 de l'annex I del Reial Decret 1497/1987, o l'equivalent a una nota mitjana global basada en l'escala numèrica de 0 a 10 del Reial Decret 1125/2003.  
b) Cursos sobre la matèria objecte de la convocatòria, impartits per institucions públiques i entitats homologades oficialment per a impartir cursos, fins a 6 punts:  
b.1. Cursos postgrau universitari. Títols propis universitaris o formació equivalent de més de 200 hores lectives, fins a 2 punts.   
b.2. Altres cursos, fins a 4 punts:  
De 25 a 50 hores lectives acumulades 0,50 punts  
De 51 a 75 hores lectives acumulades 0,75 punts  
De 76 a 100 hores lectives acumulades 1,00 punts  
De 101 a 125 hores lectives acumulades 1,25 punts  
De 126 a 150 hores lectives acumulades 1,50 punts  
De 151 a 175 hores lectives acumulades 1,75 punts  
De 176 a 200 hores lectives acumulades 2,00 punts  
De 201 a 225 hores lectives acumulades 2,25 punts  
De 226 a 250 hores lectives acumulades 2,50 punts  
De 251 a 275 hores lectives acumulades 2,75 punts  
De 276 a 300 hores lectives acumulades 3,00 punts  
De 301 a 325 hores lectives acumulades 3,25 punts  
De 326 a 350 hores lectives acumulades 3,50 punts  
De 351 a 375 hores lectives acumulades 3,75 punts  
De 376 a 400 hores lectives acumulades 4,00 punts  
c) Coneixement del valencià acreditat documentalment, fins a 2 punts.  
Nivell superior, 2,00 punts.  
Nivell mitjà, 1,50 punts.  
Nivell elemental, 1,00 punts.  
Nivell oral, 0,50 punts.  
D'acord amb el que hi ha disposat en l'Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la Junta Qualificadora de Coneixements de Valencià i s'homologuen i es convaliden altres títols i certificats.  
d) Coneixement d'altres idiomes de la Unió Europea, fins a 2 punts. Es valoraran tots aquells acreditats documentalment, de conformitat amb els sis nivells segons es defineixen en el Marc Comú Europeu de Referència per a les Llengües, en aplicació del Reial Decret 1629/2006, de 29 de desembre, i decrets del Consell 155/2007, de 21 de setembre; 119/2008, de 5 de setembre; i el Decret 61/2013, de 17 de maig, modificat per l'Ordre 93/2013, d'11 de novembre, aplicant la llista de valors següent:  
Nivell A1: 0,10 punts.  
Nivell A2: 0,20 punts.  
Nivell B1: 0,40 punts.  
Nivell B2: 0,60 punts.  
Nivell C1: 0,80 punts.  
Nivell C2: 1,00 punts.  
e) Coneixements d'informàtica, fins a 2 punts.  
De 30 a 50 hores lectives acumulades 0,50 punts  
De 51 a 100 hores lectives acumulades 1,00 punts  
De 101 a 200 hores lectives acumulades 2,00 punts  
  
Certificats i títols expedits per centres oficials.  
f) Altres mèrits:  
f.1. Títols acadèmics  
- Títol de doctor: 2 punts  
- Títol de màster universitari: 1,50 punts  
- Títol universitari superior o equivalent: 1 punt  
- Títol universitari mitjà o equivalent: 0,50 punts  
- Diploma d'estudis avançats o suficiència investigadora: 0,50 punts.  
f.2. Publicacions relacionades amb la matèria objecte de la convocatòria: fins a 1 punt:  
f.3. Docència relacionada amb la matèria objecte de la convocatòria: fins a 1 punt.  
De 15 a 25 hores lectives acumulades 0,25 punts  
De 26 a 50 hores lectives acumulades 0,50 punts  
De 51 a 75 hores lectives acumulades 0,75 punts  
De 76 a 100 hores lectives acumulades 1,00 punts  
3. Les persones que sol·liciten les beques al·legaran detalladament els títols i les notes d'acord amb l'imprès annex. La justificació dels mèrits recollits en el barem anterior es realitzarà per qualsevol mitjà de prova admès en dret, i en particular:  
a) Per a títols acadèmics, original o fotocòpia compulsada.  
b) Per als idiomes, títols i certificacions (originals o fotocòpia compulsada) del centre docent corresponent, sense perjudici que els aspirants puguen ser sotmesos a les proves que la comissió estime pertinents.  
c) Per a la resta de cursos, únicament certificats oficials (original o fotocòpia compulsada).  
d) Per a les publicacions, una còpia d'aquestes.  
No es tindrà en compte cap mèrit al·legat que no estiga justificat degudament i documentalment.  
  
Quarta. Sol·licituds  
1. Les persones sol·licitants de les beques hauran de presentar una instància dirigida al president de les Corts en el Registre General de les Corts, carrer Llibertat, s/n, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada d'una fotocòpia compulsada del document nacional d'identitat (DNI) o document d'identificació d'estrangeria (NIE).  
  
En el cas de no tenir la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats a què, en virtut de tractats signats per la Unió Europea i ratificats per Espanya, s'aplique la lliure circulació de persones.  
2. Acompanyarà també a la sol·licitud la relació de mèrits, segons el model annex a aquestes bases, i una fotocòpia de l'expedient i de la documentació que acredite de manera fefaent les condicions a què es refereix la base anterior. Aquesta documentació haurà de presentar-se organitzada segons l'esquema d'epígrafs de la relació de mèrits del sol·licitant (annex).  
L'annex amb el model de sol·licitud i la relació de mèrits estarà disponible en l'adreça web .  
3. El termini de presentació de sol·licituds serà de 15 dies hàbils, computables des de la publicació d'aquestes bases en el Diari Oficial de la Comunitat Valenciana i en el Butlletí Oficial de les Corts.  
  
Cinquena. Procediment de selecció  
1. La comissió de selecció estarà constituïda per:  
- Antonio Clemente Olivert, secretari primer.  
- Carmen Martínez Ramírez, secretària segona.  
- Ana Valcárcel Gómez, directora de l'Àrea Administrativa Parlamentària.  
- María José Cubells Puertes, arxivera bibliotecària documentalista.  
  
- Asunción Cabedo Llorens, cap de secció de l'Àrea Administrativa i Parlamentària, que actuarà com a secretària amb veu i vot.  
2. Abans dels 20 dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts.  
3. La convocatòria de les beques podrà declarar-se deserta.  
4. La selecció constarà de dues fases: es durà a terme una primera fase, de revisió i barem per part de la comissió dels mèrits al·legats d'acord amb la base tercera. S'entendrà que han superat aquesta fase les persones aspirants que obtinguen una qualificació igual o superior a 7 punts.  
Aquests aspirants podran ser convocats a una segona fase per a la realització d'una entrevista, com també d'aquelles proves que es consideren pertinents per a determinar el nivell de coneixements, l'experiència teoricopràctica o la idoneïtat dels candidats. La segona fase es puntuarà fins a un màxim de 5 punts.  
5. Resultaran adjudicatàries de les beques les dues persones aspirants que obtinguen major puntuació, una vegada realitzada la suma aritmètica de les dues puntuacions citades. En cas d'empat, l'ordre s'establirà atenent successivament la major puntuació obtinguda en l'expedient acadèmic i, cas de persistir, la major puntuació obtinguda en els cursos sobre la matèria objecte de la convocatòria.  
6. Es constituirà una borsa de reserva amb els aspirants a les beques que, havent superat la selecció, no en resulten adjudicataris. La provisió de les beques vacants que puguen produir-se per renúncia de la persona adjudicatària o la suspensió o revocació de la Mesa de les Corts, es realitzarà mitjançant aquesta borsa de reserva de forma automàtica per resolució de la presidència de les Corts. La borsa de reserva es mantindrà fins a l'acabament de les beques.  
7. Les persones aspirants que no en resulten adjudicatàries ni figuren en la llista de suplents disposaran d'un termini de sis mesos, a comptar des del dia següent a la publicació de l'acord de la Mesa de les Corts, per a retirar la documentació que han presentat a la convocatòria. Transcorregut aquest termini, se'n procedirà a l'eliminació.  
  
Sisena. Obligacions del becari o de la becària.  
1. El becari o la becària, una vegada accepte la beca, adquireix els compromisos següents:  
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.  
b) Presentar declaració jurada de no tenir cap compromís o obligació, com una altra beca, contracte laboral o un altre de naturalesa anàloga.  
c) No adquirir durant el període de la beca cap compromís o obligació, com un altra beca, un contracte laboral o altre de naturalesa anàloga, que impedesca el compliment íntegre i continuat de l'objecte de la beca.  
d) Complir les bases de la convocatòria i les altres normes que resulten d'aplicació com a conseqüència d'aquesta.  
2. Començar el gaudi de la beca el dia que s'assenyale.  
3. El becari o la becària durà a terme les activitats de formació teoricopràctica segons la programació que establesca l'arxiver o arxivera de les Corts com a tutor del becari.  
4. Els estudis i treballs realitzats quedaran en propietat de les Corts Valencianes i no podran ser utilitzats pels autors sense l'autorització corresponent.  
5. Així mateix, els becaris i les becàries hauran d'observar discreció absoluta sobre els documents o les informacions que pogueren conèixer en la institució i que no s'hagen fet públics en cap forma. La indisponibilitat de la documentació o informació a què tinguen accés subsistirà una vegada acabada la beca.  
6. Les Corts es reserven el dret de suspendre o, si escau, revocar el gaudiment de la beca, en el supòsit que el becari o la becària no realitze els treballs per a la seua formació pràctica en condicions satisfactòries, si deixa de reunir els requisits que li van exigir o si incompleix, sense causa justificada, les condicions establertes en aquesta convocatòria.   
  
7. L'incompliment pel becari o la becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.  
  
Setena. Justificació del compliment de la finalitat de la beca  
1. El lletrat major de les Corts, al final del termini fixat per a l'acabament de l'acció formativa o, si escau, de renúncia, en el moment de presentar-la, expedirà el certificat corresponent, a la vista dels documents següents:  
a) Informe elaborat per l'arxiver o arxivera, en el qual es farà constar expressament que s'ha complit el programa projectat inicialment i que s'han assolit els objectius prevists.  
b) Memòria detallada de les activitats realitzades, subscrita pel becari o la becària, en la qual s'especificarà el programa desenvolupat i els objectius assolits.  
  
Contra aquest acord, que no exhaureix la via administrativa, les persones interessades podran interposar un recurs ordinari davant de la Mesa de les Corts, en el termini d'un mes comptador des de l'endemà de la publicació d'aquest acord en el Butlletí Oficial de les Corts i el Diari Oficial de la Comunitat Valenciana, de conformitat amb el que hi ha establert en els articles 114 i següents de la Llei de règim jurídic de les administracions públiques i del procediment administratiu comú.  
  
Palau de les Corts, València, 13 de desembre de 2013.- El president: Juan Gabriel Cotino Ferrer. La secretària segona: Carmen Martínez Ramírez.  
  
  
ANNEX  
Sol·licitud de participació  
  
Convocatòria de dues beques per a la formació arxivística en les Corts (Acord de Mesa de 13.12.2013)  
  
Dades personals del sol·licitant  
Cognoms:   
 Nom:  
Data de naixement:  
 Nacionalitat:  
DNI/NIE:  
 Telèfon fix:  
  
Telèfon mòbil:  
  
Correu electrònic:  
  
Adreça:  
  
Codi postal:  
 Municipi: Província:  
  
  
  
Documents que s'hi adjunten  
  
 DNI/NIE Certificació de l'expedient acadèmic  
  
  
 Relació de mèrits Certificats dels mèrits al·legats  
  
  
  
Relació de mèrits del sol·licitant  
  
1. Llicenciatura/grau en ...   
Universitat de ... any ...  
2. Diplomatura en Biblioteconomia i Documentació. Any ...  
Universitat de ... any ...  
3. Nota mitjana ponderada numèrica ...   
  
4. Cursos en matèria arxivística (s'indicaran en aquest apartat només els estudis efectuats fora dels corresponents a la diplomatura o la llicenciatura/grau):  
Descripció del curs Nre. hores  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
d) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
e) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
f) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
g) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
h) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
  
  
  
5. Coneixement del valencià (cal anotar el nivell màxim de certificats de la Junta Qualificadora de Coneixements del Valencià: oral, elemental, mitjà o superior) \_\_\_\_\_\_\_\_\_\_\_\_\_\_\_\_\_\_\_  
  
6. Coneixement d'altres idiomes de la Unió Europea, de conformitat amb els sis nivells segons es defineixen en el Marc comú de referència per a les llengües:  
Idioma Nivell màxim aprovat  
a) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
  
  
  
7. Coneixements d'informàtica:  
Curs Nre. hores  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
  
  
  
8. Altres mèrits:  
a) Títols acadèmics  
Títol de doctor ...  
Títol de màster universitari ...  
Una altra llicenciatura ...  
Una altra diplomatura ...  
Diploma d'estudis avançats o suficiència investigadora: . . .  
b) Publicacions relacionades amb la matèria objecte de la convocatòria  
Títol Nre. pàg.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
  
c) Docència relacionada amb la matèria objecte de la convocatòria  
Curs impartit   
 Nre. hores   
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_  
  
  
  
La persona sotasignada declara que totes les dades ressenyades són correctes i s'han acreditat documentalment.  
  
..., ... de ... de 2013  
  
Signatura de la persona sol·licitant  
  
President de les Corts Valencianes